ச. பொ. இராதாகிருஷ்ணன்

ச. பொ. இராதாகிருஷ்ணன் (C. P. Radhakrishnan, பிறப்பு: 1957) இந்தியாவின் 15வது துணை குடியரசுத் தலைவராகத் தேர்ந்தெடுக்கப்பட்டுள்ள ஓர் அரசியல்வாதி ஆவார். இதற்கு முன்பு மகாராஷ்டிர மற்றும் ஜார்கண்ட் மாநில ஆளுநராகப் பொறுப்பு வகித்தார். இவர் பாரதிய ஜனதா கட்சி சார்பாக கோயம்புத்தூரிலிருந்து இரண்டு முறை இந்திய மக்களவைக்கு தேர்ந்தெடுக்கப்பட்டுள்ளார். பாரதிய ஜனதா கட்சியின் தமிழ்நாடு மாநிலத் தலைவராக 2003–2006 பொறுப்பு வகித்துள்ளார்

இளமையும் கல்வியும்
சந்திராபுரம் பொன்னுசாமி இராதாகிருஷ்ணன் தமிழ்நாட்டின் திருப்பூரில் 1957–ஆம் ஆண்டு அக்டோபர் 20–ஆம் தேதி  சி. கே. பொன்னுசாமி (தந்தை) கே. ஜானகி (தாய்) இணையரின் மகனாகப் பிறந்தார்.https://timesofindia.indiatimes.com/india/who-is-cp-radhakrishnan-meet-nda-candidate-for-vice-presidential-election-heres-all-you-need-to-know/articleshow/123347209.cms தூத்துக்குடி வ. உ. சிதம்பரம் கல்லூரியில் இளங்கலை வணிக நிர்வாகவியலில் பட்டம் பெற்றுள்ளார். கல்லூரி படிப்பின்போது இவர், மேசைப்பந்தாட்டத்தில் சிறந்த விளையாட்டு வீரராக இருந்துள்ளார்.https://www.deccanherald.com/india/tamil-nadu/grassroots-to-governor-the-rise-of-cp-radhakrishnan-ndas-vp-nominee-3684882https://www.ndtv.com/india-news/5-facts-about-cp-radhakrishnan-bjps-pick-for-vice-president-9103424https://www.hindustantimes.com/india-news/twotime-mp-governor-table-tennis-champion-5-points-on-cp-radhakrishnan-ndas-vp-pick-101755448868776.html

தனது 17 வயதிலிருந்தே இராதாகிருஷ்ணன், ஆர்எஸ்எஸ், பாரதிய ஜனசங்கம் முதலிய அமைப்புகளுடன் தொடர்புடையவராக இருந்துள்ளார்.

பாஜக தலைவராக
சி. பி. இராதாகிருஷ்ணன்  பாரதிய ஜனதா கட்சியின் தமிழ்நாடு மாநிலத் தலைவராக 2004–2007 பொறுப்பு வகித்துள்ளார். இவர் கட்சியின் மாநிலத் தலைவராக இருந்த காலத்தில், கன்னியாகுமரியிலிருந்து சென்னை வரை யாத்திரை மேற்கொண்டார். தமிழகத்தில் பாரதிய ஜனதா கட்சியை வளர்க்கவும் வலுப்படுத்தவும் இந்த யாத்திரை ஊக்கமாக கருதப்பட்டது. 2020–இல், இவர் பாரதிய ஜனதா கட்சியின் தேசிய நிர்வாகக்குழு உறுப்பினராக இருந்தார். இவர் 2016 முதல் 2019 வரை அகில இந்திய கயிறு வாரியத்தின் தலைவராக இருந்தார். இது சிறு, குறு, நடுத்தர தொழில் அமைச்சகத்தின் கீழ் செயல்படுகிறது.

மக்களவைத் தேர்தலில்
இராதாகிருஷ்ணன் இரண்டு முறை மக்களவை உறுப்பினராக இருந்துள்ளார். 1998 கோயம்புத்தூர் குண்டுவெடிப்புக்குப் பிறகு 1998, 1999 பொதுத் தேர்தல்களில் பா.ஜ.க. சார்பில் போட்டியிட்டு வெற்றி பெற்றார். இத்தேர்தல்களில் இராதாகிருஷ்ணன் 1998–இல் 150,000 வாக்குகள் முன்னணியிலும், 1999 தேர்தலில் 55,000 வாக்குகள் முன்னணியிலும் வெற்றி பெற்றார்.

2004–இல் பாஜக தலைமையிலான தேசிய ஜனநாயகக் கூட்டணியை விட்டு திமுக வெளியேறிய பிறகு, புதிய கூட்டணி அமைப்பதில் பணியாற்றிய மாநிலத் தலைவர்களில் இவரும் ஒருவர். 2004 தேர்தலுக்காக அனைத்திந்திய அண்ணா திராவிட முன்னேற்றக் கழகத்துடன் கூட்டணி அமைக்க பணியாற்றினார்.

2012–இல், மேட்டுப்பாளையத்தில் ராஷ்டிரிய சுயம்சேவாக் சங்க தொண்டரைத் தாக்கிய குற்றவாளிகளுக்கு எதிராக நடவடிக்கை எடுக்கக் கோரி நடைபெற்ற போராட்டத்தில் கலந்துகொண்டதற்காக இராதாகிருஷ்ணன் கைது செய்யப்பட்டார்.

2014–இல், இவர் கோயம்புத்தூர் தொகுதியிலிருந்து மக்களவைக்கு பாஜக வேட்பாளராகப் பெயரிடப்பட்டார். தமிழ்நாட்டின் இரு பெரும் கட்சிகளான திமுக, அதிமுகவுடன் கூட்டணி இல்லாமல், இவர் 3,89,000 வாக்குகளுடன் இரண்டாவது இடத்தைப் பெற்றார். மீண்டும் கோயம்புத்தூரிலிருந்து 2019 தேர்தலில் போட்டியிட்டுத் தோல்வியடைந்தார்.

 பதவிகள்: 
 1998 – 12–ஆவது மக்களவை உறுப்பினர்
 1998 – 99 உறுப்பினர், வணிகக் குழு மற்றும் அதன் துணைக் குழு உறுப்பினர், நாடாளுமன்ற உறுப்பினர்களின் குழு உள்ளூர் பகுதி மேம்பாட்டுத் திட்டம். உறுப்பினர், ஆலோசனைக் குழு, நிதி அமைச்சகம்
 1999  13-ஆவது மக்களவை உறுப்பினர் (இரண்டாவது முறை)
 1999 – 2000. உறுப்பினர், வணிகக் குழு
 உறுப்பினர், நாடாளுமன்ற உறுப்பினர்களின் குழு உள்ளூர் பகுதி மேம்பாட்டு திட்டம்
 2000 – உறுப்பினர், ஆலோசனைக் குழு, நிதி அமைச்சகம்
 2023 – 2024  ஜார்கண்ட் ஆளுநர்
 2024 - 2025 மராட்டிய மாநில ஆளுநர்.(31 சூலை 2024-தற்போது வரை)
2025 குடியரசுத் துணைத் தலைவர் தேர்தலில்
2025 இந்தியக் குடியரசுத் துணைத் தலைவர் தேர்தலில் பாரதிய ஜனதா கட்சி தலைமையிலான தேசிய ஜனநாயகக் கூட்டணி சார்பாக சி. பி. இராதாகிருஷ்ணன் போட்டியிட்டு வென்றுள்ளார்.C.P. Radhakrishnan, Maharashtra Governor and former Coimbatore MP, is NDA’s Vice-Presidential pick   The Rise of CP Radhakrishnan, NDA’s VP nominee

 போட்டியிட்ட தேர்தல்கள் 
ஆண்டு தேர்தல் கட்சி தொகுதி முடிவு பெற்ற வாக்குகள் வாக்குப் விகிதம் % 1998 12 வது மக்களவைபாரதிய ஜனதா கட்சி கோயம்புத்தூர் வெற்றி 4,49,269 1999 13 வது மக்களவைபாரதிய ஜனதா கட்சி கோயம்புத்தூர் வெற்றி 4,30,068 2004 14 வது மக்களவைபாரதிய ஜனதா கட்சி கோயம்புத்தூர் இரண்டாம் இடம் 3,40,476 2014 16 வது மக்களவைபாரதிய ஜனதா கட்சி கோயம்புத்தூர் இரண்டாம் இடம் 3,89,701 33.12 2019 17 வது மக்களவைபாரதிய ஜனதா கட்சி கோயம்புத்தூர் இரண்டாம் இடம் 3,92,007 31.34

இதனையும் காண்க
 2025 இந்தியக் குடியரசுத் துணைத் தலைவர் தேர்தல்

 மேற்கோள்கள் 

 வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு (12ஆவது மக்களவை)
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு (13ஆவது மக்களவை)

பகுப்பு:வாழும் மக்கள்
பகுப்பு:1957 பிறப்புகள்
பகுப்பு:திருப்பூர் மாவட்ட மக்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:ஜார்க்கண்ட் ஆளுநர்கள்
பகுப்பு:மகாராட்டிர ஆளுநர்கள்
பகுப்பு:தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்